Hymenaphorura arantiana
Hymenaphorura arantiana ass eng Collembolenaart (Sprangschwänz) aus der Famill vun den Onychiuridae, déi bis elo nëmme vu Lëtzebuerg, aus der Mëllerdallgéigend, bekannt ass, an deemno als endeemesch ugesi ka ginn.

Si gouf am Joer 2001 vun der polnescher Zoologin Wanda Maria Weiner a vum lëtzebuergesche Collembolespezialist Norbert Stomp beschriwwen, an zwar unhand vu Material, dat si 1998 no beim Ufer vun der Schwaarzer Iernz an der Géigend vun der Stroossekräizung Chrëschtnech–Beidler a Blummendall–Mëllerdall gesammelt haten. Den Aartennumm geet op den ale laténgeschen Numm vun der Iernz, Arantia, zeréck.

Literatur 

 Stomp N. & W.M. Weiner, 2005. Some remarkable species of Collembola (Insecta, Apterygota) of the Luxembourg sandstone area. Travaux scientifiques du Musée national d'histoire naturelle, Ferrantia 44, S. 227-232.
Weiner, W.M. & N. Stomp, 2001. A new species of Hymenaphorura Bagnall, 1949 (Collembola, Onychiuridae) from Luxembourg. Bulletin de la Société des naturalistes luxembourgeois101, S. 179-182.

Sprangschwänz
Endeemesch Fauna zu Lëtzebuerg